CELEX: 62008TN0170
Language: sk
Date: 2008-05-13 00:00:00
Title: Vec T-170/08: Žaloba podaná 13. mája 2008 – Komisia/I.D. FOS Research

5.7.2008   
            
            
               SK
            
            
               Úradný vestník Európskej únie
            
            
               C 171/42
            
         Žaloba podaná 13. mája 2008 – Komisia/I.D. FOS Research
   (Vec T-170/08)
   (2008/C 171/81)
   Jazyk konania: holandčina
   Účastníci konania
   
      Žalobkyňa: Komisia Európskych spoločenstiev (v zastúpení: R. Lyal a W. Roels, splnomocnení zástupcovia)
   
      Žalovaná: I.D. FOS Research EEIG (so sídlom v Mol, Belgicko)
   Návrhy žalobkyne
   
               —
            
            
               zaviazať žalovanú na zaplatenie Komisii sumy vo výške 21 599,26 eura a úrokov z omeškania vo výške 6 375,94 eura,
            
         
               —
            
            
               zaviazať žalovanú na zaplatenie 3,99 eur za každý deň ako úrokov z omeškania od 8. januára 2007 až do dňa, kedy bude dlh úplne vyrovnaný,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Európske spoločenstvo zastúpené Komisiou 12. decembra 1995 uzatvorila so žalovanou zmluvu BRPR-CT95-0099. Zmluva sa týkala projektu na zabezpečenie zlepšenia kvality a metód pre zalisovanie doťahovaných káblov. Táto zmluva a projekt vznikli v rámci špecifického programu pre výskum a technologický rozvoj vrátane ukážok v oblasti priemyselnej technológie a technológie materiálov (1).
   Po vykonaní zmluvy prebehlo preskúmanie plnenia zmluvy žalovanou. Komisia sa na základe výsledkov tohto preskúmania rozhodla v súlade so všeobecnými podmienkami zmluvy žiadať vrátenie časti vyplatených súm.
   
      (1)  Rozhodnutie Rady 94/571/ES z 27. júla 1994 týkajúce sa prijatia špecifického programu pre výskum a technologický rozvoj vrátane ukážok v oblasti priemyselnej technológie a technológie materiálov (1994 – 1998) [neoficiálny preklad] (Ú. v. ES L 222, s. 19).